**Ա Մ Փ Ո Փ Ա Թ Ե Ր Թ**

***«Երեխայի զարգացման կենտրոն պետական ոչ առևտրային կազմակերպությունը համայնքային ոչ առևտրային կազմակերպության վերակազմակերպելու, գույք հետ վերցնելու և ամրացնելու, ինչպես նաև Հայաստանի Հանրապետության կառավարության 2005 թվականի մարտի 3-ի N 461-Ն որոշումն ուժը կորցրած ճանաչելու մասին* *ՀՀ կառավարության որոշման նախագծի վերաբերյալ ստացված առաջարկությունների***

|  |  |  |  |
| --- | --- | --- | --- |
| ***Առաջարկությունը ներկայացնող մարմինը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունները*** |
|  |  |  |  |
| ***ՀՀ արդարադատության***  ***նախարարություն***  (ՀՀ վարչապետի վարչապետի 2020 թվականի հունիսի 10-ի թիվ 02/09.10/28351-2020 հանձնարարականի պատասխան) | 1. «Հայաստանի Հանրապետության կառավարության 2005 թվականի մարտի 3-ի N 461-Ն որոշման մեջ լրացում և փոփոխություն կատարելու մասին» ՀՀ կառավարության որոշման նախագծի /այսուհետ՝ Նախագիծ/ նախաբանում հղում է կատարված «Պետական ոչ առևտրային կազմակերպությունների մասին» ՀՀ օրենքի /այսուհետ՝ Օրենք/ ինչպես 14-րդ հոդվածի 1-ին մասի 2-րդ պարբերությանը, այնպես էլ՝ 25.1-ին հոդվածի 1-ին մասին, որոնք նախատեսում են տարբեր կարգավորումներ: Այսպես, Օրենքի 14-րդ հոդվածի 1-ին մասի 2-րդ պարբերության համաձայն՝ հիմնադրի որոշմամբ լիազորված պետական մարմնի լիազորությունները` որպես պատվիրակված լիազորություն, կարող են փոխանցվել համայնքի ղեկավարին կամ այլ մարմնի: Իսկ Օրենքի 25.1-ին հոդվածի 1-ին մասը սահմանում է, որ պետական կազմակերպության հիմնադրի որոշմամբ նրա լիազորությունները կարող են փոխանցվել համայնքին:  Նախագծի հիմնավորման մեջ նշված է, որ նախագծով առաջարկվել է «Պետական ոչ առևտրային կազմակերպությունների մասին» օրենքի 14-րդ հոդվածի 1-ին մասի 2-րդ պարբերության և 25.1-ին հոդվածի 2-րդ մասի համաձայն՝ ՀՀ կառավարության որոշմամբ լիազորված պետական մարմնին՝ ՀՀ ոստիկանությանը վերապահված լիազորությունները` որպես պատվիրակված լիազորություն, փոխանցել Երևան համայնքին: Արդյունքում, «Պետական ոչ առևտրային կազմակերպությունների մասին» օրենքի 25.1-ին հոդվածի 2-րդ մասի համաձայն՝ Երևանի համայնքին փոխանցված պետական կազմակերպությունը կարող է վերակազմակերպվել համայնքային ոչ առևտրային կազմակերպության և շարունակել իր հետագա գործունեությունը որպես նախադպրոցական ուսումնական հաստատություն:  Հետևապես, նախագծի բովանդակությունից պարզ չէ, թե Օրենքի վերը նշված հոդվածներից որով պետք է առաջնորդվել առաջարկվող հարաբերությունները կարգավորելու համար, քանի որ նախագծում Օրենքի 14-րդ հոդվածի 1-ին մասի 2-րդ պարբերության համաձայն ՀՀ ոստիկանությանը վերապահված լիազորությունները` որպես պատվիրակված լիազորություն Երևան համայնքի ղեկավարին փոխանցելու վերաբերյալ դրույթներ չեն նախատեսվում, իսկ եթե պետք է առաջանորդվել Օրենքի 25.1-ին հոդվածի պահանջներով, ապա նախագծում անհրաժեշտ է նախատեսել դրույթներ Երևանի համայնքին փոխանցված պետական կազմակերպությունը համայնքային ոչ առևտրային կազմակերպության վերակազմակերպելու վերաբերյալ՝ նկատի ունենալով Օրենքի 25.1-ին հոդվածի 2-րդ մասի պահանջները:  Հետևաբար գտնում ենք, որ այս առումով Նախագծի բովանդակությունն ունի լրացուցիչ հստակեցման կարիք: | Առաջարկն ընդունվել է: | Նախագծի նախաբանը և հիմնավորումը խմբագրվել են, նախատեսելով դրույթներ Երևանի համայնքին փոխանցված պետական կազմակերպությունը համայնքային ոչ առևտրային կազմակերպության վերակազմակերպելու վերաբերյալ՝ նկատի ունենալով «Պետական ոչ առևտրային կազմակերպությունների մասին» Օրենքի 25.1-ին հոդվածի 2-րդ մասի պահանջները: |
|  | 2. Նախագծի նախաբանում անհրաժեշտ է հղում կատարել նաև «Նորմատիվ իրավական ակտերի մասին Հայաստանի Հանրապետության օրենքի 33-րդ և 34-րդ հոդվածներին: | Առաջարկն ընդունվել է: | Կատարվել է համապատասխան հղում: |
|  | 3. Նախագծի 1-ին կետի 2-րդ ենթակետով նախատեսվում է ՀՀ ոստիկանությանը վերապահված լիազորությունները փոխանցել Երևանի համայնքին, որով պայմանավորված անհրաժեշտ է որոշել նաև ՀՀ կառավարության 2005 թվականի մարտի 3-ի Երեխայի զարգացման կենտրոն պետական ոչ առևտրային կազմակերպություն ստեղծելու մասին թիվ 461-Ն որոշման 5-րդ կետով և որոշմամբ հաստատված Հավելվածով նախատեսված Հայաստանի Հանրապետության կառավարությանն առընթեր Հայաստանի Հանրապետության ոստիկանության գույքի կազմից առանձնացված և այն անժամկետ ու անհատույց օգտագործման իրավունքով «Երեխայի զարգացման կենտրոն» պետական ոչ առևտրային կազմակերպությանն ամրացված գույքի հետ կապված հարցերը: | Ընդունվել է: |  |
|  | 4. Նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է ի գիտություն: |  |
| ***ՀՀ ֆինանսների***  ***նախարարություն***  (ՀՀ վարչապետի վարչապետի 2020 թվականի հունիսի 10-ի թիվ 02/09.10/28351-2020 հանձնարարականի պատասխան) | Նախագծի ընդունմամբ անհրաժեշտություն կառաջանա փոփոխություն կատարել Երեխայի զարգացման կենտրոն պետական ոչ առևտրային կազմակերպության կանոնադրության մեջ: | Ոստիկանության պետի կողմից հաստատված Կանոնադրությունն ուժը կորցրած կճանաչվի որոշման ընդունումից հետո: «Պետական ոչ առևտրային կազմակերպությունների մասին» Օրենքի 9-րդ հոդվածի 5-րդ մասի համաձայն՝ համայնքային կազմակերպության կանոնադրությունը կհաստատվի համայնքի ավագանու կողմից: |  |
| ***ՀՀ տարածքային կառավարման և ենթակառուցվածքների***  ***նախարարություն***  (ՀՀ վարչապետի վարչապետի 2020 թվականի հունիսի 10-ի թիվ 02/09.10/28351-2020 հանձնարարականի պատասխան) | 1. Նախագծի՝  1) Նախաբանում հղում կատարել «Նորմատիվ իրավական ակտերի մասին» ՀՀ օրենքի 34-րդ հոդվածին:  2) 1-ին կետի 1-ին և 2-րդ ենթակետերի «Երևանի համայնքին» բառերը փոխարինել «Երևան քաղաքի» բառերով՝ հիմք ընդունելով «Երևան քաղաքում տեղական ինքնակառավարման մասին» ՀՀ օրենքը: | Առաջարկներն ընդունվել են: | Նախագծում կատարվել են համապատասխան լրացումներ և փոփոխություններ: |
| ***ՀՀ ֆինանսների***  ***նախարարություն***  ***12.06.2020թ.***  ***01/11-1/8719-2020*** | դիտողություններ և առաջարկություններ չկան: | - | - |
| ***Պետական գույքի կառավարման կոմիտե***  ***16․06․2020թ․***  ***01/22.22/4101-20*** | Հիմք ընդունելով «Պետական ոչ առևտրային կազմակերպությունների մասին» օրենքի 25.1-ին հոդվածի 2-րդ մասը՝ Որոշման նախագծում նախատեսել նաև դրույթ՝ պետական ոչ առևտրային կազմակերպությունը համայնքային ոչ առևտրային կազմակերպության վերակազմակերպվելու վերաբերյալ: | Ընդունվել է: | Նախագծի նախաբանը խմբագրվել է: |
|  | ՀՀ կառավարության 03.03.2005թ. թիվ 461-Ն որոշման հիմքով «Երեխայի զարգացման կենտրոն» ՊՈԱԿ-ի հետ կնքված անհատույց օգտագործման պայմանագրերի առկայության դեպքում՝ Նախագծում նախատեսել նաև դրույթ պայմանագրերում համապատասխան փոփոխություններ կատարելու վերաբերյալ: | ՀՀ կառավարության 03.03.2005թ. թիվ 461-Ն որոշման հիմքով «Երեխայի զարգացման կենտրոն» ՊՈԱԿ-ի հետ կնքված անհատույց օգտագործման պայմանագրեր առկա չեն: |  |
|  | Որոշման նախագծի նախաբանում հղում կատարել նաև «Նորմատիվ իրավական ակտերի մասին» օրենքի 33-րդ և 34-րդ հոդվածներին: | Ընդունվել է: | Նախաբանը խմբագրվել է: |
| ***Երևանի քաղաքապետարան***  ***16․06․2020թ․***  ***01/07-56225հ*** | Նախագծի նկարագրական մասում հղում է կատարվում «Պետական ոչ առևտրային կազմակերպությունների մասին» օրենքի (այսուհետ՝ օրենքի) 14-րդ հոդվածի 2-րդ մասին և 25.1-ին հոդվածի 1-ին մասին:  Օրենքի 14-րդ հոդվածի 2-րդ մասի համաձայն՝ հիմնադրի որոշմամբ լիազորված պետական մարմնի լիազորությունները՝ որպես պատվիրակված լիազորություն, կարող են փոխանցվել համայնքի ղեկավարին կամ այլ մարմնի:  Նախագծի 1-ին կետի 2-րդ ենթակետով պետական լիազոր մարմնին վերապահված լիազորությունները որպես պատվիրակված լիազորություն փոխանցվում է Երևան համայնքի ղեկավարին:  Նախագծի հիմնավորման մեջ նշվում է, որ «Երեխայի զարգացման կենտրոն» ՊՈԱԿ-ը 2020 թվականի հունվարից այլևս չի ֆինանսավորվում և որպես խնդրի լուծման տարբերակ առաջարկվում է պետական լիազոր մարմնին վերապահված լիազորությունները որպես պատվիրակված լիազորություն փոխանցել Երևան համայնքի ղեկավարին, որի արդյունքում վերը նշված կազմակերպությունը կարող է վերակազմակերպվել համայնքային ոչ առևտրային կազմակերպության:  Նախագծի հիմնավորումից պարզ չէ Երևան համայնքին փոխանցվող կազմակերպության ֆինանսավորումն ինչ աղբյուրից է իրականացվելու:  «Երեխայի զարգացման կենտրոն» ՊՈԱԿ-ի կառավարման լիազորությունները Երևան համայնքին պատվիրակելու դեպքում՝ ՀՀ Սահմանադրության 186-րդ հոդվածի 2-րդ մասի համաձայն՝ դրանք ենթակա են ՀՀ պետական բյուջեից պարտադիր ֆինանսավորման:  Հարկ է նշել, որ օրենքի 25.1-ին հոդվածի 1-ին մասի համաձայն՝ պետական կազմակերպության հիմնադրի որոշմամբ նրա լիազորությունները կարող են փոխանցվել համայնքին, իսկ նույն հոդվածի 2-րդ մասի համաձայն՝ համայնքին փոխանցված պետական կազմակերպությունը վերակազմակերպվում է համայնքային ոչ առևտրային կազմակերպության:  Շարադրանքից հետևում է, որ պետական կազմակերպությունը կարող է վերակազմակերպվել համայնքային ոչ առևտրային կազմակերպության, եթե պետական կազմակերպության հիմնադրի որոշմամբ նրա լիազորությունները փոխանցվել են համայնքին, այլ ոչ թե պետական լիազոր մարմնին վերապահված լիազորություններն են որպես պատվիրակված լիազորություն փոխանցվել համայնքի ղեկավարին:  Միաժամանակ, տեղեկացնում եմ, որ Երևան քաղաքի 2020 թվականի բյուջեով վերոնշյալ նպատակներով գումարներ նախատեսված չեն: | Ընդունվել է: | Նախագիծն ամբողջությամբ խմբագրվել է:  Միաժամանակ, 2020 թվականի ընթացքում կազմակերպության հետագա ֆինանսավորման հնարավորություններին վերաբերող հարցը նախատեսվում է քննարկել ՀՀ վարչապետի աշխատակազմում: |
| ***Երևանի քաղաքապետարան***  ***30․06․2020թ․***  ***01/07-62130հ*** | Որոշման նախագծի 3-րդ կետի 3-րդ ենթակետում «Երևան քաղաքի ավագանու» բառերը փոխարինել «Երևան համայնքին» բառերով, քանի որ «Պետական ոչ առևտրային կազմակերպությունների մասին» օրենքի 25․1-ին հոդվածի 1-ին մասի համաձայն՝ պետական կազմակերպության հիմնադրի որոշմամբ նրա լիազորությունները կարող են փոխանցվել համայնքին։ | Ընդունվել է։ | «Երևան քաղաքի ավագանու» բառերը փոխարինվել են «Երևան համայնքին» բառերով։ |
| ***ՀՀ ֆինանսների նախարարություն*** | 1․ Նախագծի 1-ին կետով նախատեսվում է Երեխայի զարգացման կենտրոն պետական ոչ առևտրային կազմակերպությունը վերակազմակերպել համայնքային ոչ առևտրային կազակերպության: Հաշվի առնելով ՀՀ քաղաքացիական օրենսգրքի 63-րդ հոդվածի 1-ին մասը՝ առաջարկում ենք հստակեցնել նշված դրույթը՝ նշելով վերակազմակերպման եղանակը (տվյալ դեպքում՝ վերակազմավորում):  Բացի այդ ՀՀ քաղաքացիական օրենսգրքի 64-րդ հոդվածի 5-րդ մասի համաձայն՝ մեկ տեսակի իրավաբանական անձը մեկ այլ տեսակի իրավաբանական անձի վերակազմավորվելու դեպքում (կազմակերպական-իրավական ձևի փոփոխում) նոր առաջացած իրավաբանական անձին են անցնում վերակազմավորված իրավաբանական անձի իրավունքները և պարտականությունները` փոխանցման ակտին համապատասխան: Հիմք ընդունելով վերոգրյալը՝ առաջարկում ենք Նախագծում առանձին դրույթով հստակ նախատեսել, որ Երեխայի զարգացման կենտրոն պետական ոչ առևտրային կազմակերպության իրավահաջորդ է հանդիսանում Երեխայի զարգացման կենտրոն համայնքային ոչ առևտրային կազակերպությունը և վերջինիս են անցնում վերակազմակերպված Երեխայի զարգացման կենտրոն պետական ոչ առևտրային կազմակերպության իրավունքներն ու պարտականությունները` փոխանցման ակտին համապատասխան: | Ընդունվել է։  Ընդունվել է։ | Նախագիծն ամբողջությամբ լրամշակվել է՝ նշված դրույթը նախատեսվել է 1-ին կետում։  Նախագիծն ամբողջությամբ լրամշակվել է։ Նշված դրույթը նախատեսվել է 2-րդ կետում։ |
| 2․ Հաշվի առնելով Նախագծի 3-րդ կետի ենթակետերի բովանդակությունը՝ անհրաժեշտ է Նախագծի վերնագրում նշված «փոփոխություններ» բառը փոխարինել «փոփոխություն» բառով, իսկ Նախագծի 3-րդ կետում նշված «լրացումը» բառը՝ «լրացումները» բառով: | Ընդունվել է։ | Նախագիծն ամբողջությամբ լրամշակվել է։ |
| ***ՀՀ տարածքային կառավարման և ենթակառուցվածքների նախարարություն*** | 1․ Որոշման նախագծի 2-րդ կետում «նվիրաբերել Երևանի համայնքին՝ «Երեխայի զարգացման կենտրոն համայնքային ոչ առևտրային կազմակերպությանը անհատույց օգտագործման իրավունքով տրամադրելու և կազմակերպության գործունեության նպատակների համար օգտագործելու պայմանով բառերը փոխարինել «ամրացնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին՝ «Երեխայի զարգացման կենտրոն համայնքային ոչ առևտրային կազմակերպությանն անհատույց, անժամկետ օգտագործման իրավունքով տրամադրելու համար բառերով։ | Ընդունվել է։ | Նախագիծն ամբողջությամբ լրամշակվել է։ Դրույթը նախատեսվել է 3-րդ կետով։ |
| 2․ հանել Որոշման նախագծի 3-րդ կետը, քանի որ ՀՀ կառավարության 2005 թվականի մարտի 3-ի 461-Ն որոշման հիմքով արդեն իսկ ստեղծվել է «Երեխայի զարգացման կենտրոն պետական ոչ առևտրային կազմակերպությունը։ | Ընդունվել է։ | Նախագիծն ամբողջությամբ լրամշակվել է։ |
| 3․ առաջնորդվելով Պետական ոչ առևտրային կազմակերպությունների մասին ՀՀ օրենքի 9-րդ հոդվածի 5-րդ մասով՝ Որոշման նախագծում նախատեսել դրույթներ վերակազմակերպման արդյունքում ստեղծված համայնքային ոչ առևտրային կազմակերպության կանոնադրությունը հաստատելու, պետական գրանցման, ինչպես նաև կազմակերպչաիրավական կարգավիճակից բխող այլ առանձնահատկությունների վերաբերյալ։ | Ընդունվել է։ | Նախագիծն ամբողջությամբ լրամշակվել է։ Նշված դրույթը նախատեսվել է 6-րդ կետով։ |
| 4․ վերը նշված առաջարկություններով պայմանավորված՝ խմբագրել Որոշման նախագծի վերնագիրը։ | Ընդունվել է։ | Նախագիծն ամբողջությամբ լրամշակվել է։ |
|  | 5․ 1-ին կետով ներկայացված առաջարկությունն ընդունելու դեպքում.  ա) Որոշման նախագծում նախատեսել դրույթ «Երեխայի զարգացման կենտրոն համայնքային ոչ առևտրային կազմակերպության հետ Որոշման նախագծի 2-րդ կետում նշված անշարժ գույքի անհատույց օգտագործման պայմանագրեր կնքելու վերաբերյալ՝ նախատեսելով, որ պայմանագրերի կնքման գործընթացն իրականացվելու է անշարժ գույքը Պետական գույքի կառավարման կոմիտեին հանձնելու և համայնքային ոչ առևտրային կազմակերպության պետական գրանցման աշխատանքների ավարտից հետո,  բ) խմբագրել Որոշման նախագծի 4-րդ կետը՝ այն շարադրելով հետևյալ բովանդակությամբ.  4. Հայաստանի Հանրապետության ոստիկանության պետին՝ Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահի հետ համատեղ սույն որոշումն ուժի մեջ մտնելուց հետո՝ երկամսյա ժամկետում, սահմանված կարգով ապահովել սույն որոշման 1-ին կետում նշված անշարժ գույքի հանձնման-ընդունման աշխատանքների կատարումը:,  գ) Որոշման նախագծի նախաբանից հանել ՀՀ քաղաքացիական օրենսգրքի 605-րդ հոդվածին, ինչպես նաև Նորմատիվ իրավական ակտերի մասին ՀՀ օրենքին կատարված հղումները և հղում կատարել ՀՀ քաղաքացիական օրենսգրքի 685-րդ, 686-րդ, 687-րդ հոդվածներին և «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ, 6-րդ և 7-րդ մասերին։ | Ընդունվել է։ | Նախագիծն ամբողջությամբ լրամշակվել է։ |
| ***ՀՀ արդարադատության նախարարություն*** | 1**.** «Երեխայի զարգացման կենտրոն պետական ոչ առևտրային կազմակերպությունը համայնքային ոչ առևտրային կազմակերպության վերակազմակերպելու, Երևանի համայնքին գույք նվիրաբերելու և Հայաստանի Հանրապետության կառավարության 2005 թվականի մարտի 3-ի N 461-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի /այսուհետ՝ Նախագիծ/ վերնագիրը պետք է համապատասխանեցնել Նախագծի բովանդակությանը, մասնավորապես՝ Նախագծի 2-րդ կետով նախատեսված իրավական կարգավորմանը: Այսպես, Նախագծի 2-րդ կետում խոսք է գնում գույք հետ վերցնելու մասին, որը նախագծի վերնագրում արտացոլված չէ: բացի այդ, նախագծի վերնագրում «փոփոխություններ» բառն անհրաժեշտ է փոխարինել «փոփոխություն» բառով՝ հաշվի առնելով նախագծի բովանդակությունը: Սույն դիտողությունները բխում են «Նորմատիվ իրավական ակտերի մասին» ՀՀ օրենքի 12-րդ հոդվածի 1-ին մասի պահանջներից, որոնց համաձայն՝ նորմատիվ իրավական ակտն ունենում է վերնագիր, որը համապատասխանում է նորմատիվ իրավական ակտի բովանդակությանը: | Ընդունվել է։ | Նախագիծն ամբողջությամբ լրամշակվել է։ Կատարվել են համապատասխան փոփոխություններ։ |
| 2. Նախագծի նախաբանում «մաս» բառն անհրաժեշտ է փոխարինել «մասի» բառով: | Ընդունվել է։ | Նախագիծն ամբողջությամբ լրամշակվել է։ |
| 3. Նախագծի 1-ին կետով նախատեսվում է Հայաստանի Հանրապետության կառավարության 2005 թվականի մարտի 3-ի N 461-Ն որոշմամբ /այսուհետ՝ Որոշում/ ստեղծված Երեխայի զարգացման կենտրոն **պետական ոչ առևտրային կազմակերպությունը** վերակազմակերպել **համայնքային ոչ առևտրային կազմակերպության**, իսկ նախագծի 3-րդ կետով նախատեսվում է այդ առումով փոփոխություններ և լրացումներ կատարել Հայաստանի Հանրապետության կառավարության 2005 թվականի մարտի 3-ի Երեխայի զարգացման կենտրոն պետական ոչ առևտրային կազմակերպություն ստեղծելու մասին N 461-Ն որոշման մեջ: Թեև նախագծով նախատեսվում է պետական ոչ առևտրային կազմակերպությունը վերակազմակերպել համայնքային ոչ առևտրային կազակերպության, միևնույն ժամանակ, նախագծով նախատեսվում է Հայաստանի Հանրապետության կառավարության 2005 թվականի մարտի 3-ի N 461-Ն որոշման վերնագրում «ՍՏԵՂԾԵԼՈՒ» բառից հետո լրացնել «ԵՎ ՀԻՄՆԱԴՐԻ ԼԻԱԶՈՐՈՒԹՅՈՒՆՆԵՐԸ ԵՐԵՎԱՆ ՔԱՂԱՔԻՆ ՓՈԽԱՆՑԵԼՈՒ» բառերը, իսկ որոշման վերնագրի, 1-ին կետի և «Երեխայի զարգացման կենտրոն **պետական ոչ առևտրային կազմակերպությանը** վերաբերող մյուս դրույթները մնում են անփոփոխ՝ որոշման նախաբանում հղում կատարելով «Պետական ոչ առևտրային կազմակերպությունների մասին» Հայաստանի Հանրապետության օրենքի 9-րդ հոդվածին: Այդ առումով ստացվում է, որ Որոշման դրույթները հակասության մեջ են մտնում Նախագծի 1-ին կետի կարգավորումների հետ, ինչը չի բխում «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 8-րդ մասի պահանջներից, որոնց համաձայն՝ նորմատիվ իրավական ակտերում բացառվում են ներքին հակասությունները:  Բացի այդ, Որոշման նախաբանում հղում է տրված միայն «Պետական ոչ առևտրային կազմակերպությունների մասին» Հայաստանի Հանրապետության օրենքի 9-րդ հոդվածին, հետևաբար, նախագծի 3-րդ կետով նախատեսված փոփոխությունը և լրացումը չեն համապատասխանում Որոշման նախաբանում տրված հղմանը, ինչը չի բխում «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 1-ին մասի պահանջներից:  Նախագծի 3-րդ կետի 1-ին ենթակետով նախատեսվում է ՀՀ ոստիկանությանը վերապահված լիազորությունները փոխանցել Երևանի համայնքին, որով պայմանավորված անհրաժեշտ է որոշել նաև ՀՀ կառավարության 2005 թվականի մարտի 3-ի Երեխայի զարգացման կենտրոն պետական ոչ առևտրային կազմակերպություն ստեղծելու մասին թիվ 461-Ն որոշման 5-րդ կետով և որոշմամբ հաստատված Հավելվածով նախատեսված Հայաստանի Հանրապետության կառավարությանն առընթեր Հայաստանի Հանրապետության ոստիկանության գույքի կազմից առանձնացված և այն անժամկետ ու անհատույց օգտագործման իրավունքով «Երեխայի զարգացման կենտրոն» պետական ոչ առևտրային կազմակերպությանն ամրացված գույքի հետ կապված հարցերը: Նախագծին կից ներկայացված ամփոփաթերթում նշվում է, որ Արդարադատության նախարարության սույն դիտողությունն ընդունվել է, սակայն այդ առումով համապատասխան փոփոխություն Նախագծում կատարված չէ:  Հարկ է նշել նաև, որ Նախագծի 1-ին կետով նախատեսվում է Հայաստանի Հանրապետության կառավարության 2005 թվականի մարտի 3-ի N 461-Ն որոշմամբ ստեղծված Երեխայի զարգացման կենտրոն **պետական ոչ առևտրային կազմակերպությունը** վերակազմակերպել **համայնքային ոչ առևտրային կազակերպության**, մինչդեռ բաց են մնում հիշյալ համայնքային կազմակերության վերակազմակերպման կարգի, պայմանների, կանոնադրության, պետական գրանցման հետ կապված հարցերը և այլն: Հետևապես, առաջարկում ենք Նախագիծը լրացնել նոր 5-րդ կետով՝ հետևյալ բովանդակությամբ.  «5. Առաջարկել Երևանի քաղաքապետին`  1) սույն որոշումն ուժի մեջ մտնելուց հետո երկամսյա ժամկետում հաստատել՝  ա. վերակազմավորման կարգը, պայմանները և փոխանցման ակտը,  բ. Երեխայի զարգացման կենտրոն համայնքային ոչ առևտրային կազմակերպության կանոնադրությունը,  2) սույն որոշումն ուժի մեջ մտնելուց հետո եռամսյա ժամկետում ապահովել՝  ա. Երեխայի զարգացման կենտրոն համայնքային ոչ առևտրային կազմակերպության պետական գրանցումը,  բ. Երեխայի զարգացման կենտրոն պետական ոչ առևտրային կազմակերպության գործունեության դադարեցման պետական գրանցումը:»:  Այդ առումով Նախագծի 5-րդ կետն անհրաժեշտ է նախատեսել որպես նախագծի 6-րդ կետ:  Հաշվի առնելով վերոշարադրյալը՝ գտնում ենք, որ Հայաստանի Հանրապետության կառավարության 2005 թվականի մարտի 3-ի Երեխայի զարգացման կենտրոն պետական ոչ առևտրային կազմակերպություն ստեղծելու մասին N 461-Ն որոշման մեջ փոփոխություններ և լրացումներ կատարելու փոխարեն անհրաժեշտ է վերջինս ուժը կորցրած ճանաչել՝ համապատասխան կարգավորումները նախատեսելով ներկայացված ՀՀ կառավարության որոշմամբ, ինչը պայմանավորված է Երեխայի զարգացման կենտրոն պետական ոչ առևտրային կազմակերպության կարգավիճակի փոփոխությամբ: | Ընդունվել է։  Ընդունվել է։ | Նախագիծն ամբողջությամբ լրամշակվել է։  Նախագիծն ամբողջությամբ լրամշակվել է։ Նշված կարգավորումը ամբողջությամբ արտացոլվել է նախագծի 6-րդ կետում, կրճատվել են ժամկետները։ Նախատեսվել է նաև ՀՈԱԿ ընդունվելու առաջնահերթության նախատեսման մասին դրույթ, որը նախորդ տարբերակում նախատեսված էր որպես ՀՀ կառավարության 03․03․2005թ․ թիվ 461-Ն որոշման փոփոխություն։ |
| 4. Նախագծի 3-րդ կետում «լրացումը» բառն անհրաժեշտ է փոխարինել «լրացումները» բառով:  Նույն կետի 1-ին ենթակետում «ԵՐԵՎԱՆ ՔԱՂԱՔԻՆ» բառերն անհրաժեշտ է փոխարինել «ԵՐԵՎԱՆԻ ՀԱՄԱՅՆՔԻՆ» բառերով՝ նկատի ունենալով «Պետական ոչ առևտրային կազմակերպությունների մասին» օրենքի 25.1-ին հոդվածի 1-ին մասի պահանջը, որի համաձայն՝ պետական կազմակերպության հիմնադրի որոշմամբ նրա լիազորությունները կարող են փոխանցվել **համայնքին**:  Նույն կետի 2-րդ ենթակետում «բառերից» բառն անհրաժեշտ է փոխարինել «բառից» բառով, ինչպես նաև հստակեցնել **«այլ հանրային ծառայողներ»** ձևակերպումը՝ նկատի ունենալով Հանրային ծառայության մասին օրենքի 3-րդ հոդվածի դրույթները:  Նույն կետի 3-րդ ենթակետում «Երևան քաղաքի ավագանուն» բառերն անհրաժեշտ է փոխարինել «Երևանի համայնքին» բառերով՝ նկատի ունենալով «Պետական ոչ առևտրային կազմակերպությունների մասին» օրենքի 25.1-ին հոդվածի 1-ին մասի պահանջը: | Ընդունվել է։  «այլ հանրային ծառայողներ»ձևակերպումը տրվել է հաշվի առնելով, որ ՀՀ ոստիկանության ծառայողները ևս հանդիսանում են հանրային ծառայողներ։ | Նախագիծն ամբողջությամբ լրամշակվել է։ |
| 5. Նախագծի 4-րդ կետով նախատեսվում է հետևյալը՝ հանձնարարել Հայաստանի Հանրապետության ոստիկանության պետին և առաջարկել Երևանի քաղաքապետին սույն որոշումն ուժի մեջ մտնելուց հետո 15-օրյա ժամկետում համատեղ ապահովել սույն որոշման 2-րդ կետում նշված գույքի հանձնման-ընդունման աշխատանքների կատարումը և նվիրաբերության մասին պայմանագրի կնքումը՝ պայմանագրի նոտարական վավերացման ու դրանից ծագող իրավունքների պետական գրանցման հետ կապված ծախսերն իրականացնելով Հայաստանի Հանրապետության ոստիկանության միջոցների հաշվին: Այս առումով հարկ է նշել, որ համաձայն Հայաստանի Հանրապետության կառավարության 2011 թվականի փետրվարի 17-ի  N 304-Ն որոշման Հավելվածի 10-րդ կետի 4-րդ ենթակետի՝ անշարժ գույքի անհատույց օգտագործման տրամադրման մասին Հայաստանի Հանրապետության կառավարության որոշումն ուժի մեջ մտնելուց հետո Հայաստանի Հանրապետության կառավարությանն առընթեր պետական գույքի կառավարման վարչությունը` որոշմամբ սահմանված ժամկետով և պայմաններով համապատասխան իրավաբանական ու ֆիզիկական անձանց հետ կնքում է անհատույց օգտագործման մասին պայմանագիր` դրանում նախատեսելով, որ պայմանագրից բխող նոտարական վավերացման և գույքային իրավունքների պետական գրանցման ծախսերն իրականացվում են***համապատասխան իրավաբանական ու ֆիզիկական անձանց միջոցների հաշվին*:** Հետևաբար, քանի որ Երևանի համայնքը հանդիսանում է հանրային իրավունքի իրավաբանական անձ, ապա Նախագծի 4-րդ կետով նախատեսված պայմանագրի նոտարական վավերացման ու դրանից ծագող իրավունքների պետական գրանցման հետ կապված ծախսերը պետք է իրականացվի Երևանի համայնքի միջոցների հաշվին: | Ընդունվել է։ | Նախագիծն ամբողջությամբ լրամշակվել է։ |
| 6. Նախագծի 5-րդ կետում «հաջորդող օրը» բառերն անհրաժեշտ է փոխարինել «հաջորդող օրվանից» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 23-րդ հոդվածի 1-ին մասի պահանջները: | Ընդունվել է։ | Կատարվել է համապատասխան փոփոխություն» |
| 7. Լրամշակված Նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է ի գիտություն։ |  |
| ***ՀՀ արդարադատության նախարարություն*** | 1․ Նախագիծ վերնագրում գույքը հետ վերցնելու բառերն անհրաժեշտ է փոխարինել գույք հետ վերցնելու բառերով, ինչպես նաև Նախագծի վերնագրում Երևան համայնքին անհատույց, անժամկետ օգտագործման իրավունքով գույք տրամադրելու բառերն անհրաժեշտ է փոխարինել Երևան համայնքին հիմնադրի լիազորությունները փոխանցելու բառերով՝ նկատի ունենալով «Պետական ոչ առևտրային կազմակերպությունների մասին» ՀՀ օրենքի 25.1-ին հոդվածի, ինչպես նաև Նախագծի 1-ին և 3-րդ կետերի դրույթները: Սույն դիտողությունը բխում է Նորմատիվ իրավական ակտերի մասին ՀՀ օրենքի 12-րդ հոդվածի 1-ին մասի պահանջից, որի համաձայն՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը: | Ընդունվել է մասնակի։ | գույքը հետ վերցնելու բառերը փոխարինվել է գույք հետ վերցնելու բառերով։  Վերնագրում Երևան համայնքին հիմնադրի լիազորությունները փոխանցելու վերաբերյալ նշում չի կատարվել, հաշվի առնելով, որ վերակազմակերպման վերաբերյալ նշում վերնագրում արդեն իսկ առկա է։ |
| 2․ Նախագծի 1-ին կետում պետք է լրացնել համայնքային ոչ առևտրային կազակերպության անվանումը: | Ընդունվել է։ | Համայնքային ոչ առևտրային կազակերպության անվանումը լրացվել է։ |
| 3․ Նախագծի 4-րդ և 5-րդ կետերում պետք է հղում կատարել Նախագծի 3-րդ, այլ ոչ թե 2-րդ կետին, ինչպես նաև Նախագծի 4-րդ և 5-րդ կետերում պետք է նշել, թե ում միջոցների հաշվին են իրականացվելու գույքի հանձնման-ընդունման աշխատանքներից, ինչպես նաև կնքվող պայմանագրերից բխող ծախսերը: | Ընդունվել է։ | Նախագծի 4-րդ և 5-րդ կետերում հղում կատարվել նախագծի 3-րդ կետի վրա։  Միաժամանակ նախագիծը լրացվել է նոր 7-րդ կետով։ |
| 4․ Նախագծի 6-րդ կետի 1-ին ենթակետի բ. պարբերությամբ նախատեսվում է հետևյալը՝ առաջարկել Երևանի քաղաքապետին սույն որոշումն ուժի մեջ մտնելուց հետո մեկամսյա ժամկետում հաստատել Երեխայի զարգացման կենտրոն համայնքային ոչ առևտրային կազմակերպության կանոնադրությունը՝ նախատեսելով դրույթ այն մասին, որ***ընդունելության առաջնահերթության իրավունքից օգտվում են Հայաստանի Հանրապետության ոստիկանության ծառայողների (աշխատողների), ինչպես նաև Երևան քաղաքում բնակվող այլ հանրային ծառայողների երեխաները:***  Այս առումով հարկ է նշել, որ հիմնավորման կարիք ունի Հայաստանի Հանրապետության ոստիկանության ծառայողների (աշխատողների), ինչպես նաև Երևան քաղաքում բնակվող այլ հանրային ծառայողների երեխաների՝ ընդունելության առաջնահերթության իրավունքից օգտվելու հանքամանքը, ինչպես նաև անհրաժեշտ է հստակեցնել **«այլ հանրային ծառայողներ»** ձևակերպումը՝նկատի ունենալով Հանրային ծառայության մասին ՀՀ օրենքի 3-րդ հոդվածի դրույթները: | Առաջնահերթությունը նախատեսվել է, հաշվի առնելով այն հանգամանքը, որ ՊՈԱԿ-ի նպատակն ի սկզբանե եղել է բացառապես ոuտիկանության ծառայողների, ոստիկանության քաղաքացիական ծառայողների, ոստիկանությունում տեխնիկական սպասարկում իրականացնող աշխատողների և նրանց ընտանիքի անդամների երեխաների ուuումնադաuտիարակ-չական գործունեության կազմակերպումը և իրականացումը։ Բացի այդ ներկայումս ՊՈԱԿ-ի ծառայություններից օգտվում են առավելապես ոստիկանության ծառայողները։  Միաժամանակ, հաշվի առնելով ոստիկանության ծառայության առանձահատկությունները, անհրաժեշտ է լուծել ոստիկանության ծառայողների երեխաներին նախադպրոցական ուսումնական հաստատություն տեղավորելու խնդիրը՝ հաշվի առնելով Կենտրոն վարչական շրջանում առկա նախադպրոցական ուսումնական հաստատությունների ծանրաբեռնվածությունը։  Ինչ վերաբերում է այլ հանրային ծառայողների մասով առաջնահերթության նախատեսման, նշված ձևակերպումը նպատակ ունի որոշակիորեն աջակցել Երևանում բնակվող ոստիկանության ծառայող չհանդիսացող այլ հանրային ծառայողներին, հաշվի առնելով այն հանգամանք, որ պետական մարմինների մեծ մասը նույնպես տեղակայված է Կենտրոն վարչական շրջանում։ |  |

***ՀՀ ՈՍՏԻԿԱՆՈՒԹՅՈՒՆ***